DECIZIA COMISIEI
din 28 iulie 2008
privind admisibilitatea notificărilor referitoare la reînnoirea includerii în anexa I la Directiva 91/414/CEE a Consiliului a substanțelor active azimsulfuron, azoxistrobin, fluroxypyr, imazalil, kresoxim-metil, prohexadion-calciu și spiroxamină și la stabilirea listei notificatorilor vizați
[notificată cu numărul C(2008) 3855]
(Text cu relevanță pentru SEE)
(2008/656/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1),
având în vedere Regulamentul (CE) nr. 737/2007 al Comisiei din 27 iunie 2007 de prevedere a procedurii de reînnoire a înscrierii unui prim grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (2), în special articolul 5,
întrucât:
(1)
Directiva 91/414/CEE prevede ca înscrierea, la cerere, a unei substanțe active să poată fi reînnoită o dată sau de mai multe ori pe o perioadă de până la 10 ani.
(2)
Producătorii substanțelor active cuprinse în anexa I la Regulamentul (CE) nr. 737/2007 au transmis notificări către statele membre raportoare vizate, solicitând reînnoirea includerii respectivelor substanțe active în anexa I la Directiva 91/414/CEE.
(3)
Statele membre raportoare în cauză au evaluat notificările și au comunicat Comisiei rezultatele evaluărilor. Pe baza acestor evaluări, notificările ar trebui să fie considerate drept admisibile.
(4)
Numele și adresele producătorilor a căror notificare a fost considerată admisibilă ar trebui să fie publicate de către Comisie pentru a se permite stabilirea de contacte în vederea prezentării dosarelor comune,
ADOPTĂ PREZENTA DECIZIE:
Articolul 1
Notificările prezentate de către producătorii enumerați în anexă sunt admisibile.
Numele și adresele respectivilor producători corespund celor indicate în anexă.
Articolul 2
Prezenta decizie se adresează statelor membre.
Adoptată la Bruxelles, 28 iulie 2008.